મેં કહ્યું ચાલ માની લે કે અમે ભ્રષ્ટ થઈ ગયા, અમને પોલીસવાળા, કોર્પોરેશનવાળા, નેતા અને કંપનીવાળા પૈસા આપે છે માટે અમે કઈ કરતા નથી, પણ મારો પ્રશ્ન બહુ સરળ અને સીધો તને જ છે કે દેશમાં જઈ કઈ થઈ રહ્યું છે તેમાં સુધારો લાવવા માટે તે શું કર્યું, તે મારી સામે જોઈ રહ્યો, તેને લાગ્યું કે હું કેવો મુર્ખ જવો પ્રશ્ન પુછી રહ્યો છું, તેણે કહ્યું હું શું કરી શકું, મેં  તેના ખભે હાથ મુકતા કહ્યું તારી લડાઈ તારે જ જાતે જ લડવી પડશે, જેમ મહાભારતની લડાઈમાં અર્જુનની મદદે  કુષ્ણ આવ્યા હતા તેમ  તારી લડાઈ માટે બીજુ કોઈ આવશે તેવી અપેક્ષા રાખીશ નહીં, આપણને ભગતસિંહ ગમે  છે, પણ આપણો દિકરો ભગતસિંહ થાય  તે આપણને મંજુર નથી કારણ ભગતસિંહના નસીબમાં ફાંસી જ હોય છે, મારો મિત્ર મારી સામે જોઈ  રહ્યો મેં તેને કહ્યું  આ તારી એકલાની લડાઈ નથી, બધાની છે, પણ શરૂઆત કોણ કરે અને ત્યાર પછી કિંમત કોણ ચુકવે તેની રાહ જોઈ બધા બેઠા છે.